નરેન્દ્ર મોદી વિકાસના મુદ્દે લોકસભાની ચૂંટણીમાં મેદાન મારી લેવા દિવસ-રાત એક કરી રહ્યા છે, પરંતુ BJP અને એની સાથીદાર પાર્ટીઓના કેટલાક નેતાઓ જ બેજવાબદાર ભાષણો અને નિવેદનો કરીને મોદીના વિજયપથમાં કાંટા બિછાવી રહ્યા હોવાનું લાગી રહ્યું છે. સોમવારે મુંબઈમાં ભગવી યુતિની સંયુક્ત રૅલીમાં મોદીની હાજરીમાં જ મંચ પરથી શિવસેનાના નેતા રામદાસ કદમે મુસલમાનોનો બંદોબસ્ત કરવાની ધમકી આપી હતી એટલું જ નહીં, મોદી જ આ કામ કરી દેખાડશે એવું કહીને મંચ પર હાજર બધા નેતાઓને ચોંકાવી દીધા હતા.